**Жыве Беларусь** — польскі мастацкі фільм, зняты рэжысёрам Кшыштафам Лукашэвічам паводле гісторыі Франака Вячоркі. Прэм'ера фільма адбылася 22 мая 2012 года на 65-м Канскім кінафестывалі. Дыстрыб'юцыяй фільма ў Польшчы займаецца польская кампанія Kino Świat, сусветны дыстрыб'юцыяй — італьянская Intramovies. У кінатэатрах Беларусі фільм не дэманстраваўся. Прэм'ера ў Польшчы — 19 красавіка 2013 года.

Вытворчасць: Польская дзяржаўная кінастудыя мастацкіх і дакументальных фільмаў (WFDIF) і французскі Canal+.

Сюжэт
-----

Галоўны герой фільма — 23-гадовы беларускі рокер Мірон Захарка. На адным з канцэртаў група Мірона «ФорZа» выконвае кампазіцыю з палітычным падтэкстам, пасля якой група правакуе натоўп на скандаванне лозунга «Жыве Беларусь!». У выніку канцэрт спынены, калектыў трапляе ў чорны спіс, а Мірона забіраюць у армію, нягледзячы на тое, што ён не годны да службы з-за хваробы сэрца. У арміі Мірон трывае жорсткую дыскрымінацыю і гвалт, яго збіваюць. У сваім блогу хлопец ананімна вядзе дзённік, дзе распавядае пра беларускае войска. У той жа час Мірон і салдаты, якія яго падтрымліваюць, супрацьстаяць камандаванню часткі. Мірон аказваецца ў цэнтры гэтага супрацьстаяння.

Здымачная група
---------------

Рэжысёр — Кшыштаф Лукашэвіч (рэжысёр «Лінч», другі рэжысёр «Бітва Варшаўская 1920», асістэнт рэжысёра «Агнём і мячом», Quo Vadis, аўтар сцэнарыя «Генерал Ніл» і інш.).
Другі рэжысёр — Агнешка Кік і Франак Вячорка
Асістэнты рэжысёра — Антон Цялежнікаў і Кася Барычка.
Мастацкі кіраўнік, сцэнаграфія — Анджэй Галіньскі («Out of Reach» са Стывенам Сыгалам, «Агнём і мячом», «Mala Matura 1947» і інш).
Аператар — Вітальд Сток (Вялікабрытанія) (серыял «Закон Мёрфі», «As if», «The Match»).
Сцэнарый — Франак Вячорка і Кшыштаф Лукашэвіч.
Мантаж — Кшыштаф Шпэтманьскі.

Акцёрскі склад
--------------

* Караліна Грушка («Кісларод», «Капітанская дачка», «У жніўні 44-га»),
* Анатоль Кот («Акупацыя. Містэрыі», «Анастасія Слуцкая», «Маргоша», серыял «Салдаты» і г.д.),
* Зміцер «Vinsent» Папко («Вышэй за неба»),
* Аляксандр Малчанаў (Купалаўскі тэатр, а таксама «Каменская», «Акупацыя. Містэрыі», «Цёмная ноч» і інш.),
* Раман Падаляка (Купалаўскі тэатр, а таксама «Сляпое шчасце», «На безыменнай вышыні», «Эрык 14»),
* Дзяніс Тарасенка (Свабодны тэатр, а таксама «Франц і Паліна», «Марго. Вогненны крыж», «Капітан Гардзееў» і інш.),
* Аляксандр Памідораў (шоўмен),
* Павел Крыксуноў, Максім Каржыцкі, Павел Гарадніцкі, Вераніка Лапуцька і інш.

Уплыў фільма
------------

На пачатку жніўня 2012 года з'явілася інфармацыя аб тым, што беларуская дзяржаўная кінастудыя «Беларусьфільм» скасавала кантракт з акцёрам Анатолем Котам, які сыграў у фільме «Жыве Беларусь» адну з галоўных роляў, на ролю ў серыяле «Следы апостолов». Сам акцёр распавёў пра тое, што скасаванне кантракта звязана менавіта з яго ўдзелам у фільме «Жыве Беларусь».

У красавіку 2013 года Vinsent, які сыграў у фільме галоўную ролю, заявіў, што па прыбыцці ў Беларусь пасля здымак «Жыве Беларусь» яго пачалі пераследваць беларускія спецслужбы: артыста вызывалі на допыты, на яго пісаліся паклёпы; дыягназы, якія давалі артысту адтэрміноўку ад арміі, былі ануляваны. Акрамя таго, па словах Вінсэнта, яму «фактычна без падстаў» забаранілі выезд за мяжу..

Фільм «Жыве Беларусь» быў раскрытыкаваны беларускім пасольствам у Польшчы. Пасол Беларусі Віктар Гайсёнак напісаў польскаму дыстрыб'ютару фільма *Kino Świat* ліст, згодна якому «ніводны з паказаных у стужцы фрагментаў не мае нічога агульнага з рэчаіснасцю, а дэманструе хваравітую фантазію аўтара сцэнарыя». Вобраз Беларусі, паданы ў фільме, быў названы «фальшывым», а сам фільм і яго распаўсюджванне названы спробай пасварыць Беларусь і Польшчу.

Узнагароды
----------

* «*Найлепшы сцэнарый*» на Брусельскім кінафестывалі (2013). Намінант-фіналіст на грын-пры — Le Golden Iris Award і 10 тысяч еўра на тым фестывалі.
* Перамога ў намінацыі «Панарама» на 38-м Міжнародным кінафестывалі ў Гдыні (пераможцу ў гэтай секцыі вызначаюць гледачы праз галасаванне).
* Галоўны прыз «Залатыя шалі» на кінафестывалі «Злачынства і пакаранне» ў Стамбуле
* «Найлепшы фільм» — Міжнародны кінафестываль гістарычных і ваенных фільмаў у Варшаве (2013)
* «Найлепшы фільм» і «Прыз глядацкіх сімпатый»— Міжнародны кінафестываль GAFFA ў Вене (2013)
* Official Selection — Міжнародны кінафестываль у Сэтубале FESTROIA, Партугалія (2013)
* Official Selection — Міжнародны кінафестываль у Празе FEBIOFEST, Чэхія (2013)

Глядзіце таксама
----------------

* Жыве Беларусь!

Зноскі
------

1. ↑
2. ↑
3. ↑  Ася ПАПЛАЎСКАЯ (2013-04-04). "У Мінску паказалі, як "Жыве Беларусь!"". Naviny.by. Праверана 2013-04-11.
4. ↑  "«Чорны спіс» нядобранадзейных акцёраў". Радыё Свабода. 2012-08-03. Праверана 2013-03-13.
5. ↑  "Спявак Вінсэнт не хоча вяртацца ў Беларусь?". Наша Ніва. 2013-04-11. Праверана 2013-04-21.
6. ↑  "Войска, турма або псіхбальніца,: Спецслужбы рэалізоўваюць сцэнарый «Жыве Беларусі!»?". БелСат. 2013-04-16. Архівавана з арыгінала 17 красавіка 2013. Праверана 2013-04-21. `{{cite news}}`: Невядомы параметр `|deadurl=` ігнараваны (прапануецца `|url-status=`) (даведка)
7. ↑  "Герой фильма «Жыве Беларусь» опасается возвращаться в страну" [руская]. Хартия-97. 2013-04-25. Праверана 2013-04-28.
8. ↑  «Жыве Беларусь!» — узнагарода за «Найлепшы сцэнарый» на Брусельскім кінафестывалі Радыё Свабода
9. ↑  «Жыве Беларусь!» атрымаў перамогу на найбуйнейшым польскім кінафестывалі Радыё Свабода, 14 верасня 2013
10. ↑  «Жыве Беларусь!» — гран-пры на кінафестывалі ў Стамбуле Радыё Свабода, 19 верасня 2013
11. ↑  "«Жыве Беларусь!» получил золотую саблю на фестивале в Варшаве". 2013-09-22.
12. ↑  "У Вене фільм «Жыве Беларусь!» рэкламуюць цытатамі Гётэ". 2013-10-6. `{{cite news}}`: Праверце значэнне даты ў: `|date=` (даведка)

Спасылкі
--------

* 
* 
* Архівавана 19 лютага 2013.
* 

|  |  |
| --- | --- |
| ⚙️   Тэматычныя сайты | AllMovie · Česko-Slovenská filmová databáze · FilmAffinity · Internet Movie Database · Rotten Tomatoes |